Okay. Paano mo ba ako nakumbinsi na gawin ito?
Dahil ika-60 na kaarawan mo na.
At ako ang paboritong anak ni Daddy.
Mahal din kita, anak.
Heto na po.
-Magkita tayo sa kabilang dulo. -Sige.
Isa. Dalawa. Tatlo!
-Hello. -Hello, Judge Kamalei.
Oo. Sino ito?
Mahilig sa adventure ang anak mo, di ba?
Nasaan… Sino ka ba?
Sabihin mo sa 'kin, Your Honor…
ano ang huling sinabi mo sa kanya
bago siya umalis sa platform?
Sino ba 'to?
Sana nagpaalam ka.
Katie!
-Handa ka nang makita si Tito Matty? -Oo.
-Talaga? -Pinaka-astig siya sa lahat.
-Siya ang ano? -Pinaka-astig sa lahat.
Pinaka-astig sa lahat?
Maaaring dibdibin 'yan ng isang tatay na di gaanong kampante.
Akala ko pa naman ako ang pinaka-astig sa lahat.
Hindi? Mukhang hindi nga. Sige na.
Pasok!
Tito Matt?
Sino ang pinakamagaling na tito sa buong mundo?
Tito Matt!
-Para sa akin ba 'to? -Hindi. Para sa tatay mo.
Umatake na naman si Bagyong Matty, 'no?
Ano'ng sabi ko sa pag-spoil sa kanya?
Hindi ko siya ini-ispoil.
-Hindi ba? -Hindi.
Okay. Kaunti siguro.
Halika rito, mahal kita. Tagal nating di nagkita.
-Di naman ganoon katagal. -Sa totoo lang, matagal na.
Isang taon na ang nakalipas no'ng going-away party ko.
Hindi, wala ka pang isang taon dito.
Alam ko, pero parang sampung taon na.
Hindi ako makapaniwalang pumunta ka pa rito sa Hawaii.
Oo, pero…
sulit naman siya.
Kumusta kayo ni Rachel?
Maayos naman… bumubuti na.
Nag-uusap na kami,
at di ko na nararamdamang parang may ugat na puputok sa leeg ko,
kaya mabuti 'yon.
-May pag-unlad. -Oo.
Bakit bigla kang napabisita?
May trabaho ka rito, di ba?
Bakit, hindi ba puwedeng bumisita ang kapatid?
Puwedeng bumisita ang kapatid, pero hindi ikaw, okay?
Dahil no'ng huli kabumisita,
ibinangga mo sa puno 'yong kotse ni Dad.
Kalimutan mo na ang IROC, Danny. Okay?
Nandito ako para magsaya. Heto ang patunay.
Lalangoy tayo kasama ang mga dolphin,
magpapakain ng mga pating, at mag-ho-hot air ballooning.
-Nasa lugar na ito ang lahat. -Oo, nasa kanila ang lahat.
Ibig kong sabihin, may tsunami sila, mga higanteng alupihan…
Alam mo kung ano'ng problema mo?
Kulang ka sa adventurous spirit.
-Killjoy ka! Tama ba ako, Gracie? -Oo.
Sandali lang.
Kailangan nating malaro lahat 'to ngayon.
-Okay? -Ang saya no'n!
Kailan? Sige.
Guys, may masamang balita ako.
Kailangan kong magtrabaho. Grace, ibabalik na kita kay Mom.
Teka. Puwede siyang sumama sa akin.
-Magbabantay ka ng bata? -Oo.
Puwede kaming tumambay ngayong araw at magkita na lang sa hapunan.
Ano sa tingin mo, Gracie?
Sige. Pero makinig ka, walang kalokohan.
-Walang gulo, okay? -Okay.
Alam ko 'yon. Siya ang kinakausap ko.
-Sige na. Tara na. -Okay.
Magkita na lang tayo mamaya. Umiwas kayo sa gulo.
Kailangan nating gumawa ng gulo, ngayon na.
-Oo nga. -Oo
Narinig ko 'yon.
Chin.
Palagay ko kailangan nating palawakin ang grid search
sa kalahating milyang radius.
Ano'ng nahanap mo?
Ang dulo ng zip line dito, sunog na sunog,
at may… latak, isang film, sa buong paligid nito.
-Tingin mo pampasabog 'yon? -Oo.
Maaaring shape charge 'to na naging high order.
May nahanap din akong ebidensya ng electronic trigger.
Malamang short-wave.
May nagpasabog ng zip line, Chin,
at kailangang malapit lang sila para magawa 'yon.
Sige. Titingnan ko kung ano'ng makikita ko.
Alam naming mahirap,
pero pwede mo mo bang ikwento ang tungkol sa tawag?
Hindi kilalang numero 'yon.
Manipis at garalgal ang boses niya.
Hindi ko nakilala.
Alam niyang judge ako.
Tinawag niya akong "Your Honor."
Sa tingin ko pinapanood niya kami.
Kumakaway pa nga si Katie para magpaalam…
tapos 'yong sumunod…
Pasensiya na.
Ipagpaumanhin n'yo.
Single father, isang anak.
Oo. Nawala sa kanya ang pamilya niya.
Tingin mo ba ang anak ang puntirya o nadamay lang?
Hindi, tingin ko base sa tawag, 'yong ama talaga ang target.
Tinutuya siya ng pumatay.
Alam ang pangalan niya, numero, at kung nasaan siya.
Talagang pinagplanuhan. Oo.
Gusto ko ng full protective detail para sa judge, 24/7.
Dahil tingin ko, hindi pa tapos ang baliw na 'yon.
May nakita akong mga bakas ng gulong sa lugar
na karaniwang bawal sa mga sasakyan.
Bago pa ang mga ito, at kitang-kita mula sa platform.
-May nakuha kang hit sa HPD database? -Oo.
Ayon sa laki, lalim, at tread pattern,
mukhang nagmamaneho ang suspek
ng lumang modelo ng SUV o light pickup.
Kapag may suspek na tayo, maaari nating itugma ito.
Danny. May balita ba sa pag-trace ng tawag sa judge?
Wala, burner phone ang gamit. Hindi talaga matunton.
Pero sinuri ng HPD bomb squad ang mga fragment na nahanap mo,
at sabi nila galing 'to sa isang RF receiver
na karaniwang makikita sa walkie-talkie
o remote-controlled na kotse.
Nagsasagawa na sila ng chemical analysis sa mga pampasabog ngayon.
Kono, ano'ng nakuha mo?
Sinusubukan kong makuha ang threat file ng judge,
pero nasa korte ang deputy prosecutor buong araw.
Threat file?
Ang opisina ng prosecutor ay may grupo ng mga imbestigador
na ang tanging trabaho ay subaybayan ang anumang nakasulat
o pasalitang pagbabanta laban sa mga hukom.
Sa madaling salita, para lang salain ang mga baliw, di ba?
Kaya depende sa tindi ng banta,
maaaring ipasa nila ito o hindi sa mga Fed.
Kaya ang hinahanap natin ngayon
ay taong tumutugma sa profile ng killer.
Lalaki, bayolente, may karanasan sa pampasabog,
at may personal na galit.
May punto. Sa mga pulis, hukom,
at sinumang nagpapakulong ng mga pusakal na kriminal,
napakaraming puwedeng maging suspek.
Sige, kung magpopokus tayo
sa mga kasong violent felony na hinawakan ng judge,
gaano karami ang mga taong 'yon?
Sige. Kailangan nating paliitin ang listahang ito.
Samantala, siguraduhing ang personal security detail ni Judge Kamalei
ay may litrato ng bawat isa sa mga taong 'to.
Kapag binalikan ng killer ang judge,
magiging handa tayo.
Oo. Sige. Salamat, Chin.
Nakapwesto na ang HPD. Ligtas na ang judge.
Pupuntahan namin ni Kono si Deputy Prosecutor Chen bukas,
para subukang paliitin ang listahan ng mga suspek.
Tatanggapin namin lahat ng tulong.
Alam mo, salamat talaga sa pag-escort na ito sa Hilton.
Dadaan lang ako para sunduin si Grace.
Wala 'yon.
Isa pa, gusto kong makilala ang kapatid mo.
Binabalaan na kita.
May kakaibang ugali si Mr. Wall Street.
Nasa lahi n'yo ba 'yan, ha?
Sakit 'yon. Personality dis…order.
Uy, Rach. Ano'ng ginagawa mo rito?
Masaya rin kitang makita, Daniel.
Inimbitahan ko siya.
Matagal na rin mula no'ng huli tayong kumain bilang pamilya.
Magiging parang dati lang.
Steven. Ang kapatid kong si Matthew.
Matthew…
-Ikinagagalak kitang makilala. -Gano'n din ako.
Puwede ka bang manatili muna?
Wala si Stan?
Nasa Boston siya para sa negosyo.
Na naman?
-Daniel. -Ano?
Uy, maiwan ko na muna kayo.
-Dito ka lang, Danny. -Uy, Steve.
Kahit ang mga pulis kailangan kumain kahit kalahating oras lang, sige na.
Sige na, tumambay ka, dala ko ang paborito ni Danny.
May dala akong surf and turf. Oo.
Ano sa tingin mo?
-Puwede akong kumain. -Surf? O, uh…
-Puwede akong kumain ng surf. -Surf? Sige.
-Sige na. -Puwede ko bang…? Salamat.
May sasabihin ako sa inyo. Ginagawa niya iyon palagi.
-Palagi. -Hindi kaya.
-Hindi niya ginawa! -Hindi naman palagi.
Sige, Danny, sabihin mo sa kanila ang nangyari sa zoo.
Na naman… Palagi na lang 'yong sa zoo.
Okay? Ikaw ay… Nanggugulo siya.
Pinosasan mo ako sa hawla ng mga unggoy.
Hoy, ginagawa ko lang ang trabaho ko.
Danny, siyam na taon ka lang noon!
-Ano'ng sinasabi mo? -Plastik na posas lang 'yon.
-Para lang alam n'yo. -Pulis ka na pala noon pa?
Sasabihin ng mga magulang ko,
"Nasaan ang kapatid mo?"
Sasabihin naman ni Danny, "Siguro nawala na natin siya."
Napakasama mo, Daniel.
Binbalikan naman kita, di ba?
Hawakan mo ang kamay ko.
-Di ba, ha? -Totoo 'yan.
Kung naalala mo kung saan mo ako iniwan.
Mahal kita.
Tingnan n'yo 'tong munting cutie-patootie.
Ay, naku. Alam ko, pagod na pagod siya.
Uminom siya ng maraming soda.
Hindi ko alam kung paano siya nakatulog.
Uy.
Nakikita mo ba 'yong dalawang lalaki sa likod ng kanang balikat ni Rachel?
Naka-baduy na aloha shirt at mumurahing sapatos?
Oo.
Mukhang mga Fed, di ba?
-Pinapanood ba nila tayo? -Hindi ko alam.
'Yong lalaki sa kanan lumabas sa kuwarto ng kapatid ko
na naka-uniporme ng waiter kanina lang.
-Talaga? -Oo.
Mukhang tumatayo na sila. Ano'ng gusto mong gawin?
-Batiin sila? -Tingin ko dapat natin silang batiin.
Uy, babalik kami agad.
-Sige. -Sandali lang.
Okay.
Hey.
Mga ginoo. Special Agent Edward Kipton.
Ito si Special Agent Adam Markowitz.
FBI. Alam namin.
Ano'ng kailangan n'yo sa kapatid ko?
Pasensiya na. Aktibong imbestigasyon ito.
-Alam n'yo naman ang kalakaran. -Okay.
Makinig kayo, dito sa islang ito, meron kaming tinatawag na…
-Anong tawag dito ng gobyerno? -Lubos na imunidad at kaparaanan.
Lubos na imunidad at kaparaanan.
-Kaya… -Tatawagan ko siya.
Wag n'yo nang pahirapan ang sarili n'yo,
sabihin n'yo na lang kung bakit n'yo sinusundan ang kapatid ko.
-Hindi na natin kailangang gawin ito. -Kay Gobernador Jameson.
Talaga, nasa speed dial mo ang gobernador?
-Eksakto. -Hello, Gobernador.
Opo, ma'am. Hindi, may kasama akong ilang ahente ng FBI dito
na tumatangging magbahagi ng impormasyon tungkol sa isang kaso.
Bakit ka nakangiti? Hindi siya nagbibiro.
-Ginawa na niya ito sa akin. -Hindi.
Opo, ma'am. Hindi, sinubukan na namin.
Opo, ma'am.
-Para sa iyo. -Okay.
Sino ito?
Oo, sige. Sige.
Pangalan ko? Kipton. Edward Kipton.
Opo. Opo, ma'am.
Pasensiya na po. Siyempre po.
Ngayon, sagutin mo ang tanong niya.
Si Matthew Williams ang pokus ng isang pederal na imbestigasyon.
Inaakusahan siyang nandaraya sa kanyang mga investor
-ng milyun-milyong dolyar. -Teka.
Nandaraya? Hindi, imposible 'yon.
Hindi ayon sa SEC
at sa dosenang forensic accountant na sumusuri sa mga rekord niya.
Okay, ikaw at ikaw at ang SEC ay parehong mali, okay?
Ang kapatid ko ay may hedge fund.
At taliwas sa mga sinasabi ng mga eksperto sa telebisyon,
hindi siya magnanakaw, naiintindihan mo?
Hindi kami nandito para makipagtalo.
Trabaho naming siguraduhin
na hindi magbabakasyon sa ibang bansa ang kapatid mo
-bago lumabas ang sakdal. -Sakdal?
Kung may mabalitaan kang plano niyang pagbiyahe,
ikatutuwa ko kung tatawagan mo kami, okay?
At, Danny, pag may binanggit ka sa kapatid mo,
kakasuhan ka namin ng obstruction.
Sigurado akong gagawin n'yo 'yan.
Tingnan natin kung mailalabas ka ng fairy godmother mo diyan.
Makinig ka sa akin.
Kilala ko ang kapatid ko, okay.
Marami siyang kapintasan, pero hindi siya kriminal.
Okay.
Baka na-set up lang siya.
Oo, siguro.
Makinig ka sa akin.
May sasabihin ako sa 'yo tungkol sa kapatid ko, okay?
No'ng naghiwalay kami ni Rachel,
kumuha ako ng kuwarto sa isang motel na malapit lang,
dahil gusto kong mapalapit kay Grace.
Two-star motel lang.
Gabi-gabi, 'yong kapatid ko,
pumupunta siya na may dalang anim na bote ng beer
at ibinibigay lahat ng oras niya.
Kahit minsan, wala ni isang beses,
na nahuli ko siyang tumitingin sa relo niya, okay?
Nakaupo lang siya ro'n at kinakausap ako gabi-gabi.
Nakatulog siyang nakaupo sa upuan.
Gigising siya kinaumagahan, at didiretso na sa trabaho.
Araw-araw, sa loob ng anim na buwan, ginawa niya iyon.
Sa loob ng anim na buwan, sinuportahan niya ako, okay?
Sinasabi ko sa iyo, hindi ko malalampasan 'yon
kung hindi dahil sa kanya, okay?
Hindi niya magagawa ito.
Sige. Kailangan mo siyang kausapin.
Oo. Pero sa tingin ko hindi ito madadaan sa isang usapan lang.
Ayos lang. Makinig ka,
kausapin mo siya, wag kang magmadali.
Una lagi ang pamilya, di ba?
Ayan na siya.
Steve, gusto kong ipakilala sa 'yo si Deputy Prosecutor Jim Chen.
Steve McGarrett. Kumusta ka?
Salamat sa pakikipagkita sa akin. Magla-lunch lang sana ako.
Walang problema. Salamat.
Nakuha mo ba ang threat file ni Judge Kamalei?
Nandito lahat.
Kilala si Kamalei bilang isang "hanging judge."
Marami na siyang naipakulong na mga marahas na kriminal.
Kakaunti lang ang nakakalabas.
-May kahina-hinala ba rito? -Marami.
Pero kung tataya ako,
sasabihin kong pasok si Drew Parisi sa MO.
-Paano? -Nahatulan dahil sa arson.
No'ng iwan siya ng ex niya,
may inilagay si Parisi sa bahay nito para masunog.
Pasensiya na, may inilagay siya?
-May teknikal siyang kakayahan? -Hindi lang 'yon.
Sabi ni Jim, galit na galit daw ito nang ilabas ang hatol,
inatake niya ang hukom sa loob ng korte.
Kinailangan ng bailiff at dalawang pulis para mapigilan siya.
At kaka-parole lang niya?
Tatlong linggo na ang nakalipas.
-Sa Amerika lang talaga. -Oo, sa Amerika lang.
-Kilala mo ang parole officer niya? -Nakausap ko na siya.
Nakatira si Parisi sa bahay ng dati niyang nobya sa Wahiawa.
Dumaan ka sa bahay sa Linggo.
Gustong-gusto kang makita ng nanay mo.
Sige. Magkita tayo do'n.
Hello.
Ang sweet naman.
Tanghalian kasama ang anak mo.
Mahal na mahal mo siguro siya.
Sino 'to?
Pero tapik lang sa likod?
Dapat niyakap mo siya.
Pakiusap, huwag mong gawin ito.
Sana nagpaalam ka.
Five-O!
Itaas mo ang mga kamay mo!
Kyle! Lumabas ka ng kotse!
Hindi!
-Uy. -Uy.
Ano'ng sinabi niya tungkol sa tawag?
Gaya rin ng kay Kamalei.
Hindi kilalang numero, boses ng lalaki.
"Sana nagpaalam ka."
Ayos ka lang?
Oo, magiging ayos din ako pag nahanap na natin ang gagong 'to.
Alam nating hindi si Parisi ang may gawa.
Hindi, kasama natin siya no'ng oras na sumabog ang bomba.
Tama, at kung pinasabog 'to gamit ang remote trigger,
-baka nasa malapit lang ang bomber. -Tama.
-Piraso ba 'yan ng RF receiver? -Oo.
Buo pa ang isang 'to, at may partial serial number dito.
Ayos. Susuriin ko 'to para malaman kung saan nanggaling.
Sige.
Uy, kumusta ang pag-canvass?
Mabuti. Maraming tao sa paligid.
May mga turistang kumukuha ng litrato.
Kaya kinolekta ko ang mga camera at cellphone nila,
-baka may makukuha tayo. -Isang bagay ang sigurado.
Hindi na lang ito tungkol kay Judge Kamalei.
Tama.
Kung gusto nating malaman kung sino ang bomber,
kailangang tingnan ang mga kaso na sangkot sina Kamalei at Chen.
Ang tanong ko, kung paghihiganti 'to,
ba't hindi sila ang habulin? Bakit ang mga anak nila ang target?
Naiintindihan ko.
Oo.
Magkita tayo mamaya.
Oo. Kailangan ko nang umalis.
Kailangan ko nang umalis.
Ano'ng nangyayari?
Uy. Di ko inaasahang makikita kita agad.
Pasensiya na. Hindi ba ako puwedeng dumalaw sa kapatid ko?
-Nagets ko ang biro mo. Magaling. -Salamat.
Ano'ng ginagawa mo, negosyo?
'Yan? Bagong kliyente.
Nakatira sa North Shore.
Akala ko ba nagbabakasyon ka.
Oo nga. Biglaan lang 'to.
Sino… Sino 'tong bagong kliyente?
Binanggit ng mga kliyente ko ang pangalan ko sa kanya.
Nine figures 'yan.
Kumita ng malaki sa negosyo ng pamilya niya.
Kaya ngayon naghahanap siya ng mga ideya para sa tax shelter.
Ano ang negosyo ng pamilya niya?
Sari-sari. Shipping, utilities, real estate.
Nagkataon lang ba na nandito siya sa Hawaii?
Bakit parang iniinterogate mo ako, Magnum?
Gusto mo bang sulutin ang kliyente ko?
Oo, sinusubukan kong sulutin ang kliyente mo.
Tinitingnan ko lang ang karera ng kapatid ko. Ayos lang ba?
Tinitingnan kung okay ako. Gusto ko 'yan.
May hinahabol na oras ang lalaking 'to.
Kailangan niyang makipagkita ngayon din, kaya…
-pwede ba tayong tumambay mamaya? -Oo naman.
Sige.
Ayos ka lang?
Nasa Hawaii ako, kasama ang kuya ko.
-Magkita tayo mamaya. -Sige.
Na-cross-reference ko ang threat file ni Judge Kamalei
sa mga kasong pareho nilang hinawakan ni Chen,
nakatutok sa mga violent offender at mga parolee.
-Okay, may tumugma ba? -Wala.
Kaya nag-pokus ako sa mga camera at cell phone
na nakuha ko sa pinangyarihan ng krimen.
Ilang turista ang kumuha ng mga litrato
bago o pagkatapos ng pagsabog.
Lahat mula sa iba't ibang anggulo.
Sinasabi mo bang ang pumatay
-ay maaaring nandito lang sa paligid? -Eksakto.
Base sa laki ng mga gulong, SUV ang hinahanap natin.
Ano 'yan?
I-zoom mo 'yan, Kono. Ipakita mo rito sa akin.
Maputik ang mga wheel well.
E, 'yong mga tread?
Tugma ang mga gulong sa mga bakas na nakita
malapit sa zip line platform.
Nakuhanan mo ba ng malinaw ang plaka?
Hindi.
Pero, ano 'yan?
Baka rental tag 'yan.
Sige, kontakin ang bawat rental company sa isla.
Kailangan ko ang pangalan ng mga nagmamaneho ng rental
na ganoon ang make, model, at kulay, okay?
Sige.
Danny, ayos lang ba ang kapatid mo?
Ayos lang siya.
Pero mukhang matatagalan ako rito.
Bakit? Ano'ng gagawin mo?
Ako na ang bahala. Wag kang mag-alala. Wala lang ito.
Okay, alam ko ang ibig sabihin ng "wala lang," kaya…
Ang ibig sabihin ng wala ay wala, Steven, okay? Ayos lang ako.
Okay, alam mo, tumigil ka, wag kang aalis. Papunta na ako.
Natunton ko na ang serial number na 'to.
Para 'to sa circuit board ng isang remote control na eroplano.
Isang T-9 Sabrecat.
Balita ko isa ka sa mga iilang shop sa isla na nagbebenta nito, di ba?
-Oo. -May naibenta ka ba kamakailan?
May lalaking naghanap nito no'ng nakaraang linggo.
Talaga? Anong itsura niya?
Haole.
Itim ang buhok, may goatee.
Todo Paniolo style ang suot niya, naka-boots pa.
-Siguradong hindi taga-rito. -Pa'no mo nalaman?
Sa tan lines niya, at sa suot niya.
Itong cowboy na ito, may binili ba siya?
Tatlo.
-Tatlo? -Oo.
Cash ang bayad.
At heto pa. Ang remote control ng eroplanong 'yon,
may range na isang libong talampakan.
Ang mga bakas ng gulong na nahanap ko malapit sa zip line platform,
pasok sa distansyang iyon.
Kung gano'n, mukhang nabawasan tayo ng isang target.
Puwede bang magdahan-dahan ka. Masyado ka nang malapit.
Danny, relax. Hindi niya alam ang trak na 'to.
May punto ka riyan.
Ihinto mo. Papasok siya sa driveway na 'yon.
Hello. Ito ba ang Waioleka Charters?
Sige, salamat.
Ito si Clarence Clemons mula sa opisina ni Matthew Williams.
Tumatawag lang ako para icheck ang itinerary niya.
Walang listing? Sige.
Puwede n'yo ba ulit sabihin sa 'kin,
saan kayo manggagaling?
Sa Kalaeloa Airport.
Maraming salamat.
Di ko maisip na gagawin ko 'to.
Taas ang mga kamay.
Ibuka mo ang mga binti mo.
Matthew…
Halika. Tuloy ka.
Mabuti at nakita kita.
Marami tayong pag-uusapan.
Ano'ng nangyari?
Nawala ang signal?
Oo. Sabi niya pupunta siya sa isang business meeting.
Bakit kinakapkapan bago ang business meeting?
Isang taong ayaw mahuli.
Sino ang responsable sa suntan lotion job na 'to?
May nakaligtaan kang malaking parte sa ilong mo, unggoy.
Halika rito.
Di ko alam na sasama ka pala sa amin.
Pasensiya na. Nakalimutan ko.
Kumusta ang meeting mo?
Napakaganda. May kliyenteng gustong maglagak
ng 30 milyon sa ilang tax-free munies.
Sabi ko, "Talaga? Patay na pera ang bonds ngayon."
30 milyon? Kahanga-hanga 'yan.
Magaling lang talaga ako sa trabaho ko.
Oras na para lumangoy.
Ano ba talaga ang trabaho mo?
Tinutulungan mo lang ba ang mayayaman na umiwas sa buwis o ano?
Sa totoo lang, gusto kong iligtas ang lahat sa buwis,
hindi lang ang mayayaman.
Kapag hindi nagbayad ang tao, walang pasweldo sa pulis
o sa mga bumbero tulad ni Tatay.
-Naisip mo na ba iyon? -Nagbibiro lang ako.
Ano ka ba! Relaks lang! Nasa beach tayo.
Tito Matt! Isda!
Nasaan ang isda? Patingin nga!
Kukunin ko 'yan!
Dito ba?
Tungkol saan ba 'yon?
Alin ang tungkol saan?
Siguro naman narinig mo na ang salitang "passive-aggressive"?
Hindi ako passive-aggressive.
Hindi, aggressive-aggressive ka.
Ang tanong ay bakit?
Hindi ko alam. Naiinis lang ako sa kanya minsan.
Daniel, huwag kang magsinungaling. Ano'ng problema?
Sige, may sasabihin ako sa 'yo.
Pero kailangan sa atin lang 'tong dalawa, okay?
No'ng isang gabi na umalis kami ni Steve sa hapunan,
binabantayan kami ng FBI. Hinahabol nila si Matt.
-Ano? -Sabi nila,
niloloko niya ang mga kliyente niya para makuha ang ipon nila.
Mukhang parating na ang demanda.
-Naniniwala ka bang guilty siya? -Ayokong maniwala.
Hinihintay ko ang tawag ng kaibigan ko sa SEC.
Ano'ng sinasabi ni Matt tungkol sa lahat ng 'to?
-Hindi ko pa siya nakakausap. -Daniel…
Ano'ng gusto mong gawin ko, Rachel? Ano'ng gagawin ko?
Aktibong federal investigation 'to. Pulis ako.
Kapatid mo siya.
Kaway. Kumaway ka sa kanila.
Uy, alam mo ba.
Naalala mo noong sa… sa Stone Pony?
Pumuslit tayo para makita si Bruce.
At 'yong kakaibang bouncer na may tatlong bebot?
-Gusto mo ng beer? -Hindi, ayos lang ako.
Uy, gusto ko sanang…
May pag-uusapan lang tayo.
Maupo ka muna saglit.
Tungkol ito kay Rachel, di ba?
Alam kong mahal mo pa rin siya.
Alam ko, kasi iba 'yong tingin mo sa kanya kagabi.
-Kilala kita. -Hindi ito tungkol kay Rachel.
Kaya tatanungin lang kita ng isang beses…
at gusto kong sabihin mo sa akin ang totoo.
Ano'ng nangyayari sa 'yo?
Wala. Bakit?
Bakit? Dahil nakausap ko ang isang kaibigan sa SEC.
Ano'ng sinasabi mo?
Tungkol ito sa demanda mo.
Matt, nagnanakaw ka ng pera sa mga kliyente mo, ha?
Danny, kabaliwan 'yan, okay? Hindi man lang…
-Wag kang magsinungaling sa akin. -Hindi ako nagsisinungaling!
Makinig ka! Sino sa tingin mo ang kinakausap mo, ha?
Akala mo ba isa ako sa mga utu-uto mong kliyente?
Kapatid mo ako! Wag kang magsinungaling sa akin!
Ano'ng gusto mong marinig, na kinuha ko ang pera?
Sige. Kinuha ko ang pera.
Ano'ng iniisip mo?
Naisip mo ba si Mama no'ng ginawa mo ang katangahang 'yan?
-Naisip mo si Dad? Mga kapatid natin? -Alam ko.
Alam mo bang kakatok sila sa pinto ni Mama?
Tatawagan sa kalagitnaan ng gabi para humingi ng statement?
Alam ko, okay? Nagkamali ako.
'Yan ba ang hinihintay mo?
Ano, akala mo natutuwa ako rito? Nag-e-enjoy ako?
Sa tingin ko gusto mo na ikaw 'yong tao
na iniisip ng lahat na tama lahat ang ginagawa,
pero alam nating pareho na nagkakamali ka rin.
Bakit?
'Yon lang ang gusto kong malaman.
Nawalan ako ng 58 milyong dolyar sa loob ng isang araw.
At kailangan ko itong pagtakpan.
Kaya kumuha ako ng pera sa mga account ng iba kong kliyente.
Dinaya ko ang mga statement.
Umaasa ako na kung maitatago ko ang mga bakas ko,
walang makakaalam,
hanggang ang isang kasinungalingan ay nasundan pa,
at nasundan pa nang nasundan.
-Bakit hindi ka lumapit sa akin? -Pulis ka.
-Alam kong… -Kapatid mo ako. Tutulungan kita.
Naisip kong isuko ang sarili ko,
pero hindi ko lang kaya.
Bakit ka pumunta sa Hawaii?
Para makipag-ayos, at subukang bilhin ang kalayaan ko,
pero…
hindi natuloy.
Okay.
Sige, ganito…
Okay.
Sasakay tayo ng eroplano
at babalik tayo sa New York, okay?
Kakausapin mo ang FBI,
kakausapin mo ang SEC at aaminin mo ang lahat,
-naiintindihan mo? -Makukulong ako.
Oo, malamang makukulong ka.
Sa minimum-security.
Sige, kukuha tayo ng magaling na abogado.
Personal kong kakausapin ang district attorney,
sasamahan kita ro'n at malalampasan natin 'to.
Ikamamatay ito nina Mama at Dad.
Okay, makinig ka sa akin.
Mahaba pa ang lalakbayin natin.
Uuwi na tayo. Mag-impake ka.
Babalik ako sa loob ng ilang oras.
Nacross-check ko ang mga rental na pulang SUV
sa mga kasong sangkot sina Kamalei at Chen, at may nakita ako.
Si Travis Roan, 49 anyos, residente ng Cheyenne, Wyoming.
Walang lokal na address. Nagtrabaho dati sa isang demo team.
Kaya alam niya ang pasikot-sikot sa isang construction site.
At nakulong siya nang pitong taon
sa Wyoming State Pen dahil sa aggravated assault.
Sige, pero Wyoming? Hindi ko maintindihan.
Nilitis ba siya rito?
Hindi, pero ang anak niya.
-Si Thomas Roan. -20 anyos.
Nasentensiyahan ng 18 buwan dahil sa DUI,
tapos nasaksak sa isang away sa mess hall.
Namatay sa kulungan sampung araw na ang nakalipas.
Ay, naku.
At sina Kamalei at Chen ang nagpakulong sa kanya, di ba?
Ipinaghihiganti niya ang anak niya.
Kaya kinuha ko ang kaso ni Thomas at kinausap ko ang hukom
para subukang alamin ang huling potensyal na target.
Siguro isang arresting officer, o isang pangunahing saksi.
Pero ang naaalala lang ni Judge Kamalei tungkol sa kaso
ay ang dami ng apela pagkatapos ng hatol niya.
Sino ang naghain ng mga apela?
Ang nanay ni Thomas.
May lokal na address siya sa mga papeles ng korte.
Baka matulungan niya tayong hanapin si Travis Roan.
Hindi ako makapaniwala.
Diyos ko, ang kawawang mga bata.
Alam mo ba kung nasaan si Travis ngayon?
Akala ko bumalik na siya sa Wyoming.
Nandito lang siya sa bayan para sa libing ni Thomas.
Ikinalulungkot namin ang nangyari sa anak ninyo.
Sabik na sabik na si Thomas na iwan ang Cheyenne.
Sabi niya, parang paraiso ang lugar na ito.
Tapos sa unang semestre, nahuli siya dahil sa DUI.
Ginawa siyang halimbawa ng hukom at ng prosecutor na iyon.
Ano'ng ibig ninyong sabihin do'n?
Pangatlong DUI na sa linggong 'yon sa gitna mismo ng Waikiki.
Hindi nakatulong na menor de edad si Thomas
at nakabangga ng magarang kotse.
Kaya sa halip na probation o bawiin ang lisensya niya…
Nasentensiyahan siya ng 18 buwan.
Sinubukan kong umapela, lumipat pa ako rito para gawin 'yon.
Paano tinanggap 'yon ng dati mong asawa?
Mahirap. Hindi man lang pinayagang bisitahin ang anak niya.
Hindi pinapayagan ang mga dating kriminal.
Labintatlong taon lang si Thomas
nang makulong sa Rawlins ang tatay niya.
Nagsusulatan sila, pero hindi na sila nagkita mula no'n.
Ma'am, si Travis ba ay…
may binanggit ba siyang pagbabanta o baka may nabanggit siyang iba
na sinisisi niya sa pagkamatay ni Thomas?
Wala.
Ang tanging sinasabi niya sa libing
ay hindi man lang siya nakapagpaalam.
Mrs. Roan, napakahalaga nito.
Kailangan naming malaman kung saan tumutuloy si Travis.
Ligtas na rito.
Nandito lang siya kanina.
Basa pa ang lababo, mukhang nag-ahit siya.
May nakuha akong litrato at mga sulat ni Thomas para sa tatay niya.
Okay.
Chin, nakuha ko na ang mga kit.
Wala na ang huling remote.
-Nauubusan na tayo ng oras. -Sandali, may nakuha ako rito.
Ang mga sulat na ito…
May sinisisi si Roan na nagngangalang "Meachum."
Sabi rito, "Pinagkanulo niya ako.
Kinumbinsi niya akong tanggapin ang deal."
-Abogado niya 'yon. -Public defender.
Ang susunod na target.
Pi'ikoi Middle School?
Oo, mga dalawang minuto na lang ako mula roon. Bakit?
Dahil doon papunta ang suspek natin.
Pinupuntirya niya si Brian Meachum, anak ng public defender.
May pagkakakilanlan ka ba sa kanya?
Oo, ang pangalan niya ay Travis Roan.
Nagmamaneho siya ng pulang SUV, isang rental car.
Magpapadala ako ng litrato ngayon.
Danny, makinig ka sa akin, okay?
Hanapin mo ang lalaking ito, at mag-ingat kang mabuti.
Wala siya sa tamang pag-iisip, at may dala siyang mga pampasabog.
Hinahanap mo ba 'to, Mr. Meachum?
Oo.
Nakita ko sa may gym.
May nanggugulo yata sa 'yo.
Salamat.
Mag-ingat ka.
Ang takdang-aralin mo.
Lagi mong tandaan na suriin 'to uli.
Sige. Salamat ulit.
Kono, may balita ba sa pagkontak kay Diana Meachum?
Wala, diretso sa voice mail.
Pero base sa DMV, beige minivan ang minamaneho niya,
ang plaka ay Charlie, Bravo, zero, tatlo, dalawa, lima.
Okay, nakuha ko. Makinig ka, tandaan mo na 'yong transmitter
ay pwede lang hanggang isang libong talampakan.
Pag nahanap mo ang mga Meachums,
nasa malapit lang si Roan, kaya mag-ingat ka.
Bakit laging naka-vibrate ang telepono mo?
Nakakahiya kung tutunog sa korte.
Siguro dapat sagutin mo.
Ito si Diana.
Mrs Meachum.
Ito si Lieutenant Commander Steve McGarrett ng Five-0.
Nasa panganib ka ngayon.
Kailangan mong lumabas ng kotse mo,
-at lumayo, kaagad. -Bumaba ka.
Wala kang hahawakan. Brian, lumabas ka ng kotse ngayon na.
Dali na.
-Kunin mo ang mga Meachum. -Dito tayo.
Steve, dito.
Five-0, itaas mo ang kamay mo.
Hoy. Lumabas ka ng kotse nang dahan-dahan, okay?
Ang batang 'yon… 13 taong gulang pa lang siya.
Gaya ni Thomas noong huli ko siyang nakita.
Gaya ni Thomas.
Ngayon wala na siya.
Wala na siya.
Nawala siya sa akin.
Nawala ko siya.
Labas ng kotse, labas, Ngayon na.
Dumapa ka.
Kamay sa likod mo.
Susunduin ko ang kapatid ko.
Tatakbo siya.
Biruin mo 'yon.
Binalikan ako ng kumpanya ng charter para sa flight manifest,
at ginamit niya ang pangalan ng gym teacher namin no'ng Grade 3
para i-book ang flight.
Aalis na dapat siya bukas ng umaga.
-Pasensiya na, pare. -Oo.
Ihahatid ko na kayo sa airport.
-Di mo kailangang gawin 'yan. -Sige na.
Sige na, mag-usap tayo sa trak.
Wala siya rito.
Saan siya nagpunta?
-Five-0! -Hoy!
Ibaba mo ang baril mo!
Hoy! Umatras ka.
Nasaan siya?
Ano'ng sinabi mo sa kanya?
Ano'ng nangyayari?
Ano'ng sinasabi mo?
Hindi na namin nasundan ang kapatid mo.
Patay ang telepono, nagpalit siya ng sasakyan,
at do'n sa pagkikitaan, walang tao.
Tinimbrehan niya siya bago pa mangyari ang kasunduan.
Tumigil ka, okay?
Wala akong alam sa sinasabi mo sa akin ngayon. Naiintindihan mo?
Anong pagkikita? Anong kasunduan? Ano'ng sinasabi mo?
Halika rito.
Galing sa DEA 'yang footage.
Ang lalaking nakaitim ay si Pedro Fuentes,
accountant ng pangatlong pinaka- makapangyarihang kartel sa Kolombiya.
At ang kapatid mo…
nakikipagkasundo para maglaunder ng pera niya mula sa droga.
Magkano ang kaya mong hawakan?
Sampu?
Ayos na ang sampung milyon.
Kapag naipasok at nailabas ko na ito sa Singapore.
At dapat ngayong araw gaganapin ang pagkikita.
Wala kang kaalam-alam?
Nakaabang na kami.
Pababagsakin sana namin sila sa sandaling makita ang pera.
Oo, pero kanina, binago ng kapatid mo ang plano.
At ngayon nagtago na silang lahat.
Kung may alam ka kung nasaan ang kapatid mo,
kailangan mong sabihin sa amin ngayon, Detective.
Wala akong alam. Naiintindihan mo?
Ano?
Kailangan mong sabihin sa kanya.
Ano'ng sasabihin ko sa kanya?
Sabihin mo ang sinabi mo sa akin.
May plano ang kapatid niyang umalis ng isla.
McGarrett, alam mo ba kung nasaan si Williams?
Oo. May bangka siya
malapit sa Kawela Bay, sa North Shore, okay?
Pasensiya na, Danny.
Sige, narinig n'yo siya, tara na, kilos!
Salamat.
Uy, si Matt ito. Alam mo na ang gagawin.
Matty.
Matthew Williams, hoy!
Babarilin mo ba ako, Danny?
Dapat lang kitang barilin, hayop ka.
Ha? Naglaunder ng pera para sa mga drug dealer?
Ano'ng problema mo?
Wala akong pagpipilian.
May pagpipilian ka. Mayroon! Binigyan kita ng pagpipilian!
Sabi ko tutulungan kita.
Sabi ko tutulungan kitang malampasan ito. Di ba?
Hindi 'to gano'n kasimple, Danny.
Di 'to gaya ng pagbugbog mo sa pinsan nating si Jimmy
-dahil ninakaw niya ang bisikleta ko. -Matthew,
makinig ka, isusuko mo ang sarili mo.
Isusuko mo ang sarili mo!
Sa federal prison?
Hindi ko kakayanin do'n, Danny.
Hindi ako malakas. Hindi ako ikaw!
Ano'ng problema mo? Ha?
Anong ginawa mo? Ha?
Tinuloy mo talaga? Ano 'yan?
Perang pangtakas?
Hindi ito dapat para sa pagtakas, Danny.
Sinusubukan kong…
Sinusubukan kong ayusin ang lahat.
Sinusubukang ayusin ang lahat?
Ano na ngayon ang gagawin mo? Ha?
Tatakas ka na lang?
Lilipad ka palayo at kakalimutan mo na kami?
Ha? Iyan ba ang plano mo?
Hoy! Tinatanong kita!
Paano sina Mama at Dad? Ha? Paano si Grace?
Pamilya mo kami, Matty.
Dalawa lang ang kahahantungan nito, kuya.
Babarilin mo ako, o magpapaalam ka.
Danny.
Ano'ng nangyari?
Umalis na siya.
Wala na si Matty.
Nawala siya sa akin.
Nagsalin ng Subtitle: Manolo Aycardo uya.